Diari Oficial de la Generalitat Valenciana


Sumari del DOGV 6564, del 13-07-2011 (2011/7911)

RESOLUCIÓ de 20 de juny de 2011, de la delegada del Govern a la Comunitat Valenciana, de delegació de competència en els sotsdelegats del Govern sobre constitució de juntes locals de seguretat.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6564

Data del DOGV
:   13-07-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/7911


Data del document
:   20-06-2011

Organisme emissor
:   delegació de Govern A la Comunitat Valenciana

Tipus de document
:   Resolució

Correcció d'errades

 Descriptors 

:   * competència administrativa
    * delegació de poders

RESOLUCIÓ de 20 de juny de 2011, de la delegada del Govern a la Comunitat Valenciana, de delegació de competència en els sotsdelegats del Govern sobre constitució de juntes locals de seguretat. [2011/7911]  
La Llei 6/1997, de 14 d'abril, d'Organització i Funcionament de l'Administració General de l'Estat, desplega en l'article 3 els principis establits en l'article 103 de la Constitució, que han de presidir l'actuació de l'administració Pública.  
D'acord amb estos principis, i atenent de forma especial els d'eficàcia i agilitat, és convenient efectuar la delegació de determinades competències, atribuïdes a l'òrgan titular de la Delegació del Govern a la Comunitat Valenciana, sense perjudici del permanent control i coneixement de l'exercici de les competències delegades.  
El Reial Decret 1087/2010, de 3 de setembre, pel que s'aprova el reglament que regula les juntes locals de seguretat, creades per l'article 54.1 de la Llei 2/1986, de 13 de març, de Forces i Cossos de Seguretat, preveu la delegació de competència del delegat del Govern a la comunitat autònoma en el sotsdelegat del Govern a la província per a la constitució de les juntes locals de seguretat.  
En virtut d'això, a l'empara del que disposa l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i, de conformitat amb el que establix la disposició addicional tretzena de l'esmentada Llei 6/1997, amb l'aprovació prèvia del ministre de Política Territorial i Administració Pública, resolc:  
  
Primer  
Delegar en la sotsdelegada del Govern a Alacant, el sotsdelegat del Govern a València i el sotsdelegat del Govern a Castelló, en el seu àmbit d'actuació, en relació amb el Reial Decret 1087/2010, de 3 de setembre, pel qual s'aprova el reglament que regula les juntes locals de seguretat, la competència de la formalització de l'acta de constitució de la Junta Local de Seguretat, d'acord amb el que establix l'article 3.2 del Reial Decret 1087/2010, de 3 de setembre.  
  
  
Segon  
1. Les delegacions de competències esmentades no suposen la transferència de la titularitat de la competència, sinó només el seu exercici.  
  
2. Sempre que es faça ús de la delegació atorgada en esta resolució s'indicarà expressament esta circumstància i les resolucions que s'adopten es consideraran dictades pel delegat/da del Govern.  
  
3. La delegació d'atribucions prevista en esta resolució no serà obstacle per a l'avocació del coneixement i resolució d'un assumpte concret, d'acord amb el que establix l'article 14.1 de la Llei 30/1922 i en la disposició addicional tretzena de la LOFAGE.  
  
  
Tercer  
La present resolució es publicarà en el Diari Oficial de la Comunitat Valenciana, i produirà efecte l'endemà de la seua publicació.  
  
València, 20 de juny de 2011.- La delegada del Govern, Ana Botella Gómez.